hotchpotch/miracl-hf-unified huggingface dataset:
অন্ডাল রেল স্টেশন
অন্ডাল রেল স্টেশন হল বর্ধমান-আসানসোল বিভাগের একটি রেল স্টেশন। বহু-সংখ্যক পার্শ্ববর্তী কয়লাবাহী ক্ষুদ্রতর লাইন-সহ অন্ডাল-সাঁইথিয়া ব্রাঞ্চ লাইন ও অন্ডাল- সীতারামপুর ব্রাঞ্চ লাইন অন্ডাল স্টেশন থেকে শুরু হয়েছে। এই স্টেশনটি ভারতের পশ্চিমবঙ্গ রাজ্যের বর্ধমান জেলায় অবস্থিত। অন্ডাল ও পার্শ্ববর্তী খনি-শিল্পাঞ্চলগুলিকে এই স্টেশনটি রেল-পরিষেবা প্রদান করে থাকে।
সমিত রায়চৌধুরীর “গোমো লোকো শেড অ্যান্ড সিএলডব্লিউ ট্রিপ রেকর্ড” থেকে প্রাপ্ত বিবরণ অনুসারে, “দুর্গাপুর (হাওড়া থেকে ১৫৮ কিলোমিটার দূরে অবস্থিত) থেকে ধানবাদ পর্যন্ত এবং তার বাইরের সমগ্র অঞ্চলটিতে শিল্পায়ন হয়েছে। কারখানা ছাড়া এখানে অনেক কয়লাখনি আছে। এগুলির কয়েকটি এখন বন্ধ। কয়েকটির খনিগর্ভের গভীরে আগুন জ্বলছে। খনি অঞ্চলটি বিরাট এলাকা জুড়ে পরিব্যাপ্ত। এটি মূলত এই ট্র্যাকের দক্ষিণ দিকে অবস্থিত। ট্র্যাকের খানিক অংশ কাটা অংশের মধ্যে দিয়ে গিয়েছে। এই এলাকাটির স্তর ট্র্যাক অপেক্ষা উঁচু। এর ফলে ট্রাকের মিলনস্থলে ছোটো ছোটো পাথরের সেতু দেখা যায়।”
১৮৫৪ সালের ১৫ অগস্ট হাওড়া থেকে হুগলি পর্যন্ত প্রথম যাত্রীবাহী ট্রেন চলে। এটিই ছিল পূর্ব ভারতের প্রথম যাত্রীবাহী ট্রেন। ১৮৫৫ সালে এই ট্র্যাকটি রানিগঞ্জ পর্যন্ত সম্প্রসারিত হয়।
১৯৬০-৬১ সালে ওয়ারিয়া-আসানসোল সেক্টরটির বৈদ্যুতিকরণ সম্পূর্ণ হয়।
অন্ডালে একটি ডিজেল লোকো শেড রয়েছে। এখানে ডব্লিউডিএস-৬, ডব্লিউডিএম-২, ডব্লিউডিএম-৩এ ও ডব্লিউডিজি-৩এ ইঞ্জিন রাখা আছে। অন্ডাল লোকো শেডের ডিজেল লোকোমোটিভ ওয়ার্কস থেকে প্রথম ডব্লিউডিএম-২ উৎপাদিত হয়।
অন্ডাল ইয়ার্ডটি পূর্ব রেলের বৃহত্তম ইয়ার্ডগুলির একটি। এই রেলপথের বিভিন্ন পার্শ্ববর্তী ক্ষুদ্রাকার রেলপথ থেকে কয়লা নিয়ে ডিজেল ইঞ্জিনগুলি এই ইয়ার্ডে নিয়ে আসে। এই কয়লা বক্রেশ্বর, ফারাক্কা ও সাগরদিঘি তাপবিদ্যুৎ কেন্দ্রে পাঠানো হয়। কয়লার একটি বড়ো অংশ পাঠানো হয় উত্তরপূর্ব সীমান্ত রেলে।
অন্ডাল রেল কলোনি সম্পর্কে এই বিবরণটি পাওয়া যায়:
“অন্ডাল একটি রেল শহর। এই শহরে মূলত রেল ভবনগুলি রয়েছে। ভারতীয় পরিভাষায় এটিকে বলা হয় ‘রেলওয়ে কলোনি’। এই শহরের বাণিজ্যিক অংশগুলি ট্র্যাকগুলির নিচে একটি দীর্ঘ সুড়ঙ্গের মাধ্যমে যুক্ত। এই সুড়ঙ্গটিতে আলো না থাকলে রাত্রির অন্ধকার বিরাজ করে। রেলওয়ের প্রতিষ্ঠানগুলির মধ্যে একটি মার্শালিং ইয়ার্ড ও একটি লোকো ডিপো রয়েছে। এগুলি কয়লা পরিবহনের জন্য ব্যবহৃত হয়। কারণ মেন লাইনটি কয়েক মাইল পশ্চিমে অবস্থিত আসানসোলের ডিপো ও ইয়ার্ডগুলির দ্বারা পরিষেবিত হয়। অন্ডালে যুদ্ধের সময় উত্তর আমেরিকান মিকাডোজ ও ওল্ডার ব্রিটিশ ২-৮-০-এর কয়েকটি শক্তিশালী ট্যাঙ্ক ইঞ্জিন স্থানীয় যাত্রী পরিবহনের কাজে ব্যবহৃত হত।”
আদ্রা জংশন রেল স্টেশন
আর্দ্রা রেল স্টেশন ভারতের পশ্চিমবঙ্গ রাজ্যের পুরুলিয়া জেলার আর্দ্রা শহরকে রেল-পরিষেবা প্রদান করে। এটি একটি গুরুত্বপূর্ণ জংশন স্টেশন। বিভিন্ন দিক থেকে রেল ট্র্যাক এসে আর্দ্রায় মিলিত হয়েছে।
১৮৭০ সালে গ্রেট ইন্ডিয়ান পেনিনসুলা রেলওয়ে ও ইস্ট ইন্ডিয়া রেলওয়ে কোম্পানির যৌথ উদ্যোগে হাওড়া-এলাহাবাদ-মুম্বই লাইন নির্মিত হয়। ১৮৮৭ সালে নাগপুর ছত্তীসগঢ় রেলওয়ের মানোন্নয়নের জন্য বেঙ্গল নাগপুর রেলওয়ে গঠিত হয়। সেই সময় এই রেলপথ বিলাসপুর হয়ে আসানসোল পর্যন্ত প্রসারিত ছিল। এই রেলপথের উদ্দেশ্য ছিল এলাহাবাদকে এড়িয়ে হাওড়া-মুম্বই যাত্রাপথের একটি ক্ষুদ্রতর লাইন তৈরি করা। ১৮৯১ সালের ১ ফেব্রুয়ারি নাগপুর থেকে আসানসোল পর্যন্ত হাওড়া-দিল্লি মেন লাইনে বেঙ্গল নাগপুর রেলওয়ের মেন লাইনটি পণ্য পরিবহনের জন্য খুলে দেওয়া হয়। যদিও ১৯০০ সালে পশ্চিমে খড়গপুরের সঙ্গে যুক্ত হওয়ার পরই দক্ষিণে হাওড়া স্টেশনের সঙ্গে এই স্টেশনটি যুক্ত হয়।
১৯০৭ সালে বেঙ্গল নাগপুর রেলওয়ে ইস্ট ইন্ডিয়ান রেলওয়ের মেন লাইনে গোমো স্টেশনের সঙ্গে যুক্ত হয়। ১৯১৩ সালে মোহুদা-চন্দ্রপুরা ব্রাঞ্চ লাইনটি খুলে দেওয়া হয়।
১৯৬১-৬২ সালে আসানসোল-পুরুলিয়া বিভাগটির বৈদ্যুতিকরণ সম্পূর্ণ হয়।কলকাতা মনোরেল
আলিপুরদুয়ার জংশন রেল স্টেশন
আলিপুরদুয়ার জংশন রেল স্টেশন হল ভারতের পশ্চিমবঙ্গ রাজ্যের আলিপুরদুয়ার জেলার সদর আলিপুরদুয়ার শহরকে রেল-পরিষেবা প্রদানকারী চারটি রেল স্টেশনের অন্যতম। এই স্টেশনের কোড হল এপিডিজে। এই স্টেশনের পার্শ্ববর্তী স্টেশনটি হল নিউ আলিপুরদুয়ার জংশন (স্টেশন কোড এনওকিউ)।
১৯০১ সালে কোচবিহার স্টেট রেলওয়ে ইস্টার্ন বেঙ্গল রেলওয়ের গীতলদহ থেকে একটি ন্যারো গেজ লাইন নির্মাণ করে। এই লাইনটি আলিপুরদুয়ারের উপর দিয়ে প্রসারিত ছিল। ১৯১০ সালে লাইনটিকে মিটার গেজে পরিবর্তন করা হয়।
১৯৪৭ সালে ভারত বিভাজনের পর অসমের সঙ্গে ভারতের উত্তরবঙ্গ অঞ্চলের রেল যোগাযোগ সম্পূর্ণ বিচ্ছিন্ন হয়ে পড়ে। কারণ যোগাযোগরক্ষাকারী রেলপথটি সম্পূর্ণই পূর্ব পাকিস্তানের ভাগে পড়ে। ১৯৪৮ সালের ২৬ জানুয়ারি অসম রেল লিঙ্ক প্রকল্পটি গৃহীত হয়। এই প্রকল্পে একটি মিটার গেজ রেলপথ ফকিরাগ্রামকে আলিপুরদুয়ার হয়ে বিহারের কিশানগঞ্জের সঙ্গে যুক্ত করে। এই পথে প্রথম ট্রেন চলেছিল ১৯৫০ সালের ২৬ জানুয়ারি। ২০০৩-২০০৬ সালে লাইনটিকে ব্রড গেজে রূপান্তরিত করা হয়।
বর্তমানে আলিপুরদুয়ার শহরের সব কটি রেল ট্র্যাকই ব্রড গেজ।
এই স্টেশনের পার্শ্ববর্তী দুটি স্থানীয় রেল স্টেশন হল আলিপুরদুয়ার (স্টেশন কোড এপিডি) ও আলিপুরদুয়ার কোর্ট (স্টেশন কোড এপিডিসি)। দূরপাল্লার ট্রেনগুলি এই স্টেশনগুলিতে দাঁড়ায় না।
অধিকাংশ দূরপাল্লার ট্রেন নিউ আলিপুরদুয়ার জংশনের (স্টেশন কোড এনওকিউ) উপর দিয়ে যায় ও সেই স্টেশনে দাঁড়ায়। ১৯৫০-এর দশনে নির্মিত ওই স্টেশনটি ডাবল ট্র্যাকের মাধ্যমে অসম ও পশ্চিমবঙ্গের অন্যান্য অঞ্চলের মধ্যে যোগাযোগ রক্ষা করছে। পুরনো আলিপুরদুয়ার স্টেশনটি মিটার গেজ ট্র্যাকের উপর ছিল। অনেক পরে ২০০৬ সালে এটিকে ব্রড গেজে রূপান্তরিত করা হয়। অল্প কয়েকটি ট্রেনই এই স্টেশনের উপর দিয়ে যায়।
দুটি জংশন আলাদা লাইনের উপর অবস্থিত। আলিপুরদুয়ার-কামাখ্যা ইন্টারসিটি এক্সপ্রেস (ট্রেন নং ১৫৪৭১) নামে একটি স্বল্পপাল্লার ট্রেনই এই দুটি জংশনের মধ্যে চলে।
২০০৭ সালে উত্তরপূর্ব সীমান্ত রেল আলিপুরদুয়ার-বামনহাট ব্রাঞ্চ লাইনটিকে ব্রড গেজে রূপান্তরিত করে।
দ্য চিজ স্পেশাল
দ্য চিজ স্পেশাল () হচ্ছে ১৯১৩ সালে মুক্তিপ্রাপ্ত একটি মার্কিন নির্বাক কমেডি স্বল্পদৈর্ঘ্য চলচ্চিত্র। এতে অভিনয় করেন ম্যাক্স অ্যাসার এবং লুইজ ফাজেন্ডা। এটি ছিল লুইজের অভিষেক চলচ্চিত্র। চিত্রনাট্য লিখেছেন অ্যালেন কর্টিস, কিন্তু পরিচালকের পরিচয় জানা যায়নি। ছবিটি জোকার প্রোডাকশনের ব্যানারে মুক্তি পায়, যেটা কিনা ইউনিভার্সাল ফিল্ম ম্যানুফ্যাকচারিং কোম্পানির অঙ্গসংগঠন। এটিকে একটি হারিয়ে যাওয়া চলচ্চিত্র হিসেবে বিবেচনা করা হয় এবং কোন কাহিনী বিবরন পাওয়া যায় না। ছবিটি একটি সমুদ্রতীরবর্তী অবকাশযাপন কেন্দ্রে চিত্রায়িত করা হয় এবং এতে রেলগাড়ির প্রতিরূপ ব্যবহার করা হয়। বিস্তৃত পরিসরে মুক্তি পায় দ্যা চিজ স্পেশাল। দ্যা মুভিং পিকচার ওয়ার্ল্ড এটিকে স্থুল কমেডি চলচ্চিত্র হিসেবে বর্ণনা করে।
চলচ্চিত্রটির কোন কাহিনী অথবা গল্প পাওয়া যায়নি, কিন্তু কর্সিকানা ডেইলি সান সিনেমাটিকে "একটি সাহসী কমেডি যেখানে নির্ভীক নায়ক এক হাতে রেলগাড়ি থামিয়ে নায়িকাকে উদ্ধার করে খলনায়কের হাত থেকে" হিসেবে বর্ণনা করা।সিনেমাটির নির্মাণ সম্পর্কে বেশি কিছু জানা যায়নি, তবে ছবিটি একটি সমুদ্রতীরবর্তী অবকাশযাপন কেন্দ্রে চিত্রায়িত করা হয় এবং এতে রেলগাড়ির প্রতিরূপ ব্যবহার করা হয় বলে জানা গেছে। একজন পাঠকের মাধ্যমে জানা যায়, বিস্তারিত তথ্যের অভাবে, ম্যাক্স অ্যাসার ও লুইজ ফাজেন্ডা উভয় চরিত্রই করা হয়েছিল ফটোপ্লের মাধ্যমে। ছবিটি জোকার প্রোডাকশনের ব্যানারে মুক্তি পায়, যারা কিনা শুধুমাত্র স্বল্পদৈর্ঘ্য কমেডি চলচ্চিত্র নিয়ে কাজ করত। কাল্টন সি. ল্যাহু এবং স্যামুয়েল গিলের মতে এটি ছিল লুইজের অভিষেক চলচ্চিত্র। চলচ্চিত্রবিশারদ রিচার্ড ই. ব্রাফের ভাষ্যমতে, এ চলচ্চিত্রের চিত্রনাট্য লিখেছেন অ্যালেন কর্টিস, কিন্তু পরিচালকের পরিচয় জানা যায়নি। ২৫ অক্টোবর, ১৯১৩ সালে একক রিল উৎপাদনে চলচ্চিত্রটি মুক্তিপায়।
দ্য নিউ জোকার লাইন তাদের বিজ্ঞাপনে সিনেমাটিকে অন্যতম সেরা কমেডি চলচ্চিত্র হিসেবে আখ্যায়িত করেছিল। অবশ্য তাদের দাবি মিথ্যা ছিল না, বলা হয়ে থাকে এটা ছিল ১৯১৪ সালের চলচ্চিত্র জগতে ম্যাক্স অ্যাসার অভিনীত সেরা চলচ্চিত্র। সিনেমাটি একই সাথে ইন্ডিয়ানা, ক্যানসাস, ওহাইও, নর্থ ক্যারোলাইনা, ম্যারিল্যান্ড, পেন্সিল্‌ভেনিয়া, টেক্সাস, শিকাগো, ইলিনয়ে মুক্তি পায়। "দ্য মুভিং পিকচার ওয়ার্ল্ড" এটিকে স্থূল কমেডি চলচ্চিত্র হিসেবে বর্ণনা করে। তাদের মতে এ চলচ্চিত্রটি প্যারডি ঘরের উপযোগী, যেখানে "বিশেষ শ্রেণির দর্শক" অনুপস্থিত থাকবে। কারণ এ চলচ্চিত্রে, পার্শ্ব চরিত্রগুলোর কেউ কেউ অদরকারেই ক্যামেরার সামনে এসে কমেডির আবহকে নষ্ট করে দেয়। তাই এ চলচ্চিত্রটি সেরা সিনেমা হলগুলোর উপযোগী নয় বলেও তারা মন্তব্য করে। অন্য একটি পত্রিকা সিনেমাটিকে মাসের সেরা চলচ্চিত্র হিসেবে স্বীকৃতি দেয়, কিন্তু তারা একে দ্যা চাইনিজ স্পেশাল বলতেও ছাড়ে না। সিনেমাটির অন্তর্ধানের সঠিক তারিখ না জানা গেলেও, ইউনিভার্সাল বাকি নির্বাক কপিগুলো ধংস করে ফেলে ১৯৪৮ সালের দিকে। এটিকে একটি হারিয়ে যাওয়া চলচ্চিত্র হিসেবে বিবেচনা করা হয়।
কুষ্টিয়া পলিটেকনিক ইন্সটিটিউট
কুষ্টিয়া পলিটেকনিক ইন্সটিটিউট বাংলাদেশের একটি বৃহৎ কারিগরি শিক্ষা প্রতিষ্ঠান। এটি একটি সরকারী শিক্ষালয়। এখানে সাতটি শাখায় ডিপ্লোমা ইন ইঞ্জিনিয়ারিং কোর্স চালু রয়েছে এটি হাতে-কলমে কাজ শেখার উপযুক্ত কর্মশালা। বর্তমানে এই প্রতিষ্ঠানে চার বছর অধ্যয়ন শেষে ডিপ্লোমা ইন ইঞ্জিনিয়ারিং সার্টিফিকেট প্রদান করা হয়।
এটি কুষ্টিয়া শহরের মাঝে কলেজ রোড এলাকায় অবস্থিত।
এটি ১৯৬৪ সালে খ্রিস্টাব্দে সালে প্রতিষ্ঠিত হয়।বর্তমানে ২৩০০ জন ছাত্র-ছাত্রী এবং চারটি টেকনোলজি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়। অত্র প্রতিষ্ঠানে চার বছর মেয়াদী এই কোর্সে ১১টি বিভাগ চলমান রয়েছে।
মূল ক্যাম্পাসে চারতলা বিশিষ্ট একটি ভবন, তিনটি বড় ওয়ার্কশপ ভবন, অফিস, লাইব্রেরী, ওয়ার্কশপ এবং ল্যবরেটরী এবং একটি ৫০০ ধারণ ক্ষমতা সম্পন্ন অডিটোরিয়াম। এছাড়া মূল ভবনের উত্তর পাশে রয়েছে মসজিদ সংলগ্ন শহীদ মিনার।
একাডেমিক টেকনোলজি সমূহের মধ্যে রয়েছে
ছাত্রদের জন্য ২টি এবং ছাত্রীদের জন্য ১টি আবাসিক হল রয়েছে।
কুষ্টিয়া সরকারি কলেজ
কুষ্টিয়া সরকারি কলেজ () বাংলাদেশের কুষ্টিয়া জেলার একটি ঐতিহ্যবাহী শিক্ষা প্রতিষ্ঠান। কুষ্টিয়া শহরের অভ্যন্তরে সুন্দর ও মনোরম পরিবেশে প্রায় ৫ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জানুয়ারি, ১৯৪৭ সালে কলেজটি প্রতিষ্ঠা করা হয়। প্রতিষ্ঠালগ্ন হতে অদ্যাবধি কলেজটির সুনাম ঈর্ষান্বিত। বরেণ্য অনেক ব্যক্তিত্ব এ কলেজের আঙ্গিনাকে করেছে প্রাণবন্ত। কুষ্টিয়া সরকারি কলেজ বাংলাদেশের প্রথম শ্রেণির ৩০টি কলেজের মধ্যে অন্যতম। বৃহত্তর কুষ্টিয়া এবং এর আশেপাশের অঞ্চলের মানুষের জন্য মানসম্পন্ন শিক্ষা নিশ্চিত করতে ঐতিহ্যবাহী এই প্রতিষ্ঠানের ভূমিকা অপরিসীম। ভাষা আন্দোলন হতে শুরু করে মহান মুক্তিযুদ্ধ পর্যন্ত বিভিন্ন আন্দোলন সংগ্রামে এ কলেজের ছাত্র-শিক্ষক-কর্মচারীদের গৌরবময় ভূমিকা রয়েছে।
কুষ্টিয়া সরকারি কলেজ শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৪৭ সালের ১ জানুয়ারি প্রতিষ্ঠা লাভ করে।
গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ৫ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে পাঁচটি ভবন।
কুষ্টিয়া সরকারি কলেজের মোট জমির পরিমাণ ৫ একর।
বর্তমানে এই কলেজে ২২০০০+ শিক্ষার্থী অধ্যায়নরত।
বর্তমান কলেজে মোট ১৯টি বিভাগ রয়েছে।
১।বাংলা ২।ইংরেজি ৩।অর্থনীতি ৪।রাষ্ট্রবিজ্ঞান ৫।সমাজবিজ্ঞান ৬।দশর্ন ৭।ইতিহাস ৮।ইসলামের ইতিহাস ও সংস্কৃতি ৯।ইসলামী শিক্ষা ১০।পদার্থবিজ্ঞান ১১।রসায়ন ১২।প্রাণিবিজ্ঞান ১৩।উদ্ভিদবিজ্ঞান ১৪।গণিত ১৫।হিসাববিজ্ঞান ১৬।ব্যবস্থাপনা ১৭।ভূগোল ও পরিবেশ ১৮।পরিসংখ্যান ১৯।ইনফরমেশন এন্ড কমিউনিকেশন টেকনোলজি চালু আছে। এর মধ্যে ১৭টি বিভাগে অনার্স কোর্স এবং ১১টি বিভাগে মাস্টার্স কোর্স চালু আছে।
এছাড়া উচ্চমাধ্যমিক পর্যায়ে বিজ্ঞান, মানবিক ও ব্যবসায় শিক্ষা গ্রুপ এবং ডিগ্রী পাস কোর্স শাখায় বিজ্ঞান, মানবিক, সামাজিক বিজ্ঞান ও ব্যবসায় শিক্ষা গ্রুপ চালু আছে।
কলেজ়ে রয়েছে একটি ছাত্রাবাস ও দুটি ছাত্রী হোস্টেল।
কলেজটিতে রয়েছে ক্রিকেট ও ফুটবল দল। এছাড়া ছাত্র মিলনায়তনে রয়েছে ক্যারম ও টেবিল টেনিস এর ব্যবস্থা।
বিএনসিসি, রোভার স্কাউট, রেডক্রিসেন্ট, বাঁধন ইত্যাদি।
নীলসাগর এক্সপ্রেস
নীলসাগর এক্সপ্রেস হল বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা এবং উত্তরাঞ্চলের নীলফামারী জেলার সীমান্তবর্তী চিলাহাটি রেলওয়ে স্টেশনের মধ্যে চলাচল করে। এটি প্রথমে নীলফামারী থেকে ঢাকা ক্যান্টনমেন্ট স্টেশনে চলাচল করত, পরে চিলাহাটি ও কমলাপুর পর্যন্ত বর্ধিত করা হয়। এটি বাংলাদেশের দ্রুত ও বিলাসবহুল ট্রেনগুলোর একটি।
নীলসাগর এক্সপ্রেস ট্রেনটি ২০০৭ সালে ১ ডিসেম্বর ঢাকা থেকে নীলফামারী রুটে চালু করেন তৎকালীন তত্বাবধায়ক সরকার। ট্রেনটি চিলাহাটি থেকে চালুর করার কথা থাকলেও নীলফামারী-চিলাহাটি পুরাতন রেল পরিকাঠামোর কারণে নীলফামারী থেকে যাত্রা শুরু করে। যার ফলে উত্তরাঞ্চলের মানুষ মানব-বন্ধনসহ বিভিন্ন আন্দোলন শুরু করে। পরবর্তীতে বাংলাদেশ রেলওয়ে ২০১০ সালে সৈয়দপুর থেকে চিলাহাটি রেল পরিকাঠামো উন্নয়নের জন্য একটি প্রকল্প গ্রহণ করে। এ প্রকল্পের আওতায় ২২৬ কোটি টাকা ব্যয়ে চিলাহাটিতে একটি ওয়াশপিটসহ সৈয়দপুর-চিলাহাটি রেললাইনের উন্নয়ন করা হয়। এরপর ২০১৫ সালের ২৮ জানুয়ারি আনুষ্ঠানিক উদ্ভোদনের মাধ্যমে ট্রেনটি চিলাহাটি থেকে চলাচল শুরু করে।
কুষ্টিয়া ইসলামিয়া কলেজ
কুষ্টিয়া ইসলামিয়া কলেজ () বাংলাদেশের কুষ্টিয়া জেলার সদর উপজেলার একটি ঐতিহ্যবাহী শিক্ষা প্রতিষ্ঠান। কুষ্টিয়া শহরের অভ্যন্তরে সুন্দর ও মনোরম পরিবেশে প্রায় ২ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জানুয়ারি, ১৯৬৮ সালে কলেজটি প্রতিষ্ঠা করা হয়।
কুষ্টিয়া ইসলামিয়া কলেজ শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৪৭ সালের ১ জানুয়ারি প্রতিষ্ঠা লাভ করে।
মনোরম পরিবেশে ছাত্র-ছাত্রীদের কোলাহলে প্রায় ২ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে তিনটি ভবন।
ঠাকুরগাঁও সরকারি কলেজের মোট জমির পরিমাণ ২ একর।
ভেড়ামারা কলেজ
ভেড়ামারা কলেজ () বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষা প্রতিষ্ঠান। কুষ্টিয়া সদর উপজেলার প্রাণকেন্দ্রে সুন্দর ও মনোরম পরিবেশে প্রায় ৫ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জুলাই, ১৯৬৫ সালে কলেজটি প্রতিষ্ঠা করা হয়।
ভেড়ামারা কলেজ শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৪৭ সালের ১ জানুয়ারি প্রতিষ্ঠা লাভ করে।
যশোর শিক্ষাবোর্ডের উচ্চ মাধ্যমিকে প্রথম স্বীকৃতির তারিখ ১ জুলাই, ১৯৬৫। রাজশাহী বিশ্ববিদ্যালয় কর্তৃক প্রথম অধিভূক্তির তারিখ হচ্ছে ৫ আগস্ট, ১৯৭০ (বিএ, বিকম) এবং বিএসসি শাখার অধিভূক্তির তারিখ হচ্ছে ২৫ জুলাই, ১৯৭৬। উচ্চ মাধ্যমিক ব্যবসায় ব্যবস্থাপনা (বিএম) শিক্ষাক্রমের প্রথম স্বীকৃতির তারিখ হচ্ছে ১০ জুলাই, ২০০৩। উচ্চ মাধ্যমিক ও স্নাতক সত্মর প্রথম এমপিও ভূক্তির তারিখ হচ্ছে ১ সেপ্টেম্বর, ১৯৮৫ এবং বিএম শাখার প্রথম এমপিও ভূক্তির তারিখ হচ্ছে ১ মে, ২০১০। স্নাতক সম্মান শিক্ষাকার্যক্রম প্রথম অধিভূক্তি লাভ করে ২০১২ সালে।
এই কলেজের ক্যাম্পাস ৫ একর বিশিষ্ট।
। কলেজটি তিনটি ভবন নিয়ে গঠিত।
ভেড়ামারা কলেজের মোট জমির পরিমাণ ০৫ একর।
ভেড়ামারা কলেজের মোট ছাত্র-ছাত্রীর সংখ্যা ২০১৩-১৪ শিক্ষাবর্ষে ২৬৬৪ জন।
বেরো রেল স্টেশন
বেরো রেল স্টেশন হল ভারতের পশ্চিমবঙ্গ রাজ্যের পুরুলিয়া জেলার বেরো গ্রাম ও পার্শ্ববর্তী গ্রামাঞ্চলে রেল-পরিষেবা প্রদানকারী একটি রেল স্টেশন। রামকানালী ও জয়চণ্ডী পাহাড় স্টেশনের মধ্যবর্তী রেলওয়ে স্টেশন হল 'বেরো'।
নাগপুর ছত্তীসগঢ় রেলওয়ের মানোন্নয়নের উদ্দেশ্যে ১৮৮৭ সালে বেঙ্গল নাগপুর রেলওয়ে গঠিত হয়। এরপর এলাহাবাদকে এড়িয়ে হাওড়া থেকে মুম্বই থেকে একটি কম দূরত্বের রেলপথ স্থাপনের লক্ষ্যেবিলাসপুর হয়ে লাইনটি আসানসোল পর্যন্ত সম্প্রসারিত করা হয়। ১৮৯১ সালের ১ ফেব্রুয়ারি হাওড়া দিল্লি মেন লাইনের উপর নাগপুর থেকে আসানসোল পর্যন্ত বেঙ্গল নাগপুর রেলওয়ে মেন লাইনটি পণ্য পরিবহণের জন্য খুলে দেওয়া হয়।
টাটানগর-আর্দ্রা-আসানসোল বিভাগের বৈদ্যুতিকরণের কাজ সমাপ্ত হয়েছিল ১৯৫৭-১৯৬২ পর্যায়ে।
বালুরঘাট রেল স্টেশন
বালুরঘাট রেল স্টেশন হল একলাখি-বালুরঘাট ব্রাঞ্চ লাইনের একটি রেল স্টেশন। এটি ভারতের পশ্চিমবঙ্গ রাজ্যের দক্ষিণ দিনাজপুর জেলায় অবস্থিত। এই স্টেশনটি বালুরঘাট ও আশেপাশের অঞ্চলগুলিকে রেল-পরিষেবা প্রদান করে।
দীর্ঘ একলাখি-বালুরঘাট ব্রড গেজ লাইনটি ২০০৪ সালে চালু হয়। ২০১০-১১ সালের রেল বাজেটে হিলি পর্যন্ত এই ব্রাঞ্চ লাইনের সম্প্রসারণের প্রস্তাব দেওয়া হয়।
ভেড়ামারা পাইলট মাধ্যমিক বালিকা বিদ্যালয়
ভেড়ামারা পাইলট মাধ্যমিক বালিকা বিদ্যালয় () বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষা প্রতিষ্ঠান। ভেড়ামারা উপজেলার প্রাণকেন্দ্রে প্রায় ১ একর জমির উপর বিদ্যালয়টি অবস্থিত। ১৯৫৯ সালে বিদ্যালয়টি প্রতিষ্ঠা করা হয়।
ভেড়ামারা পাইলট মাধ্যমিক বালিকা বিদ্যালয়টি স্থানীয় নারী শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৫৯ সালে প্রতিষ্ঠা লাভ করে।
ছাত্রীদের কোলাহলে প্রায় ১ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ২টি ভবন।
বিদ্যালয়টির মোট জমির পরিমাণ ১ একর।
বিদ্যালয়টির মোটছাত্রীর সংখ্যা ২০১৩-১৪ শিক্ষাবর্ষে প্রায় ৩৫০ জন।
লরেশিয়া
লরেশিয়া হল প্যানজিয়া নামক এককমহাদেশটি ভেঙে মেসোজোয়িক মহাযুগে (২৫.২ কোটি - ৬.৬ কোটি বছর আগে) যে দু'টি অতিমহাদেশ সৃষ্টি হয়েছিল, তার মধ্যে উত্তরের অংশটি। দক্ষিণের অংশটিকে সাধারণভাবে গন্ডোয়ানা অতিমহাদেশ নামে অভিহিত করা হয়ে থাকে। পূর্বতন লরেনশিয়া, বালটিকা, কাজাখস্তানিয়া, সাইবিরিয়া, প্রভৃতি ঐতিহাসিক মহাদেশ এবং উত্তর ও পূর্ব চীন মহাদেশীয় ভূত্বক নিয়ে গঠিত ছিল এই অতিমহাদেশ। অর্থাৎ বর্তমান পৃথিবীর উত্তর গোলার্ধের স্থলভাগের বেশিরভাগ অংশই মেসোজোয়িক মহাযুগে লরেশিয়া অতিমহাদেশের অন্তর্ভুক্ত ছিল। পূর্বতন পার্মিয়ান যুগে (প্যালিওজোয়িক মহাযুগের শেষভাগ; ২৯.৮৯ কোটি - ২৫.৪২ কোটি বছর আগে) লরেশিয়া মহাদেশের আয়তন ছিল প্রায় ৬ কোটি ৫০ লক্ষ বর্গকিলোমিটার।
জার্মান মেটিরিওলজিস্ট আলফ্রেড লোটার ভেগনার ১৯১২ সালে তাঁর বক্তৃতায় ও তারপর ১৯১৫ সালে তাঁর বিখ্যাত বই "ডি এনটস্টেয়ুং ড্যের কন্টিনেন্টা উন্দ ওৎসেয়ানা"য় (মহাদেশ ও মহাসমুদ্রগুলির উৎপত্তি) প্রথম এককমহাদেশ প্যানজিয়ার ধারণা দেন। দক্ষিণ আফ্রিকার ভূবিজ্ঞানী আলেক্সান্দার দু তোয়া ১৯৩৭ সালে তাঁর বই "আওয়ার ওয়ান্ডারিং কন্টিনেন্ট"-এ ভেগনারের দেওয়া তত্ত্বকেই আরও বিস্তৃত করে ঐ এককমহাদেশ প্যানজিয়ার ভাঙনের ফলে উত্তরে লরেশিয়া ও দক্ষিণে গন্ডোয়ানা নামক দুই অতিমহাদেশের ধারণার কথা প্রথম উচ্চারণ করেন।
"লরেশিয়া" নামটির উৎপত্তি দু'টি শব্দ "লরেনশিয়া" (উত্তর আমেরিকার মহাদেশীয় স্থলভাগ) ও "ইউরেশিয়া" থেকে। অর্থাৎ, নামটি ভূতাত্ত্বিকভাবে উত্তর আমেরিকা মহাদেশ ও ইউরেশিয়া মহাদেশদ্বয়ের মূল অংশের একত্র সমাবেশের তাৎপর্য বহন করে।
লরেশিয়া অতিমহাদেশটি সাধারণভাবে মেসোজোয়িক মহাযুগের ট্রায়াসিক যুগে (২৫.২২ কোটি - ২০.৮৫ কোটি বছর আগে) অতিকায় এককমহাদেশ প্যানজিয়ার অংশ ছিল এবং মহাদেশীয় চলনের (Continental drift) ফলে সেই এককমহাদেশটি ভেঙে আলাদা হয়ে উত্তর গোলার্ধের দিকে সরে এসেছিল বলে ধারণা করা হয়ে থাকে। তবে বর্তমান গবেষণায় বিশ্বাস করা হয় 'লরেশিয়া' বলতে পৃথিবীর স্থলভাগের যে অংশকে বোঝানো হয় তা আরও পূর্বে প্রায় ৮০ কোটি বছর আগে প্রোটেরোজোয়িক অধিযুগে রোডিনিয়া নামক এককমহাদেশটি ভেঙে যাওয়ার সময় থেকেই একইসাথে অবস্থান করছিল। মেসোজোয়িক মহাযুগের লরেশিয়া অতিমহাদেশের থেকে এই পূর্বতন অতিমহাদেশের পার্থক্য বোঝাতে এই পূর্বতন অতিমহাদেশকে সাধারণভাবে প্রোটো-লরেশিয়া বলে অভিহিত করা হয়। এই প্রোটো-লরেশিয়া পরবর্তীকালে আর ভেঙে যায়নি। প্রাক্‌-ক্যাম্ব্রীয় কালের সময়সীমার মধ্যেই তার শেষের দিকে আজ থেকে প্রায় ৬০ কোটি বছর আগে এই অতি মহাদেশটি মহাদেশীয় চলনের ফলে আরো দু'টি অতিকায় স্থলভাগের সাথে একত্রিত হয়ে প্যানোটিয়া অতিমহাদেশ গঠন করে। কিন্তু আজ থেকে ৫৪ কোটি বছর আগে ক্যাম্ব্রীয় যুগে মহাদেশীয় ভূত্বকগুলির পারস্পরিক সংঘর্ষের ফলে এই অতি মহাদেশটি আবার ভেঙে যায়।
এইভাবে লরেশিয়ার গঠন ও শেষপর্যন্ত তার ভেঙে যাওয়ার আসল কারণ লুকিয়ে আছে টেকটনিক পাতের চলন, মহাদেশীয় ভূত্বকের চলন ও সমুদ্রতলের বিস্তৃতি প্রক্রিয়ার মধ্যে।
সেন্ট্রাল রেলওয়ে বিল্ডিং
সেন্ট্রাল রেলওয়ে বিল্ডিং (সিআরবি) বাংলাদেশের চট্টগ্রাম বিভাগের কোতোয়ালী থানার অধীনে টাইগার পাস সংলগ্ন পাহাড়ী এলাকায় অবস্থিত। এটি বাংলাদেশ রেলওয়ের মহাব্যবস্থাপকের নিয়ন্ত্রণ কার্যালয়। ১৮৭২ সালে সম্পূর্ণ হওয়া ভবনটি, বন্দর নগরীর প্রাচীনতম ভবন। এর পূর্বদিকে, সিআরবি সড়ক জুড়ে রয়েছে রেলওয়ে হাসপাতাল যা ১৯৯৪ সালে প্রতিষ্ঠা করা হয়। এখানে একটি ৫০ শয্যা বিশিষ্ট মেডিকেল কলেজ স্থাপনের প্রস্তাবনা ছিল এবং বর্তমানে যা ২৫০ শয্যায় উন্নীত হয়েছে। সিআরবি পার্শ্ববর্তী স্থানে রেল কর্মকর্তাদের জন্য একটি আবাসিক এলাকাও গড়ে উঠেছে। সিআরবি পাহাড়ের রয়েছে হাতির বাংলো। এছাড়াও কেন্দ্রের দিকে রয়েছে শিরীষতলা নামে একটি প্রশস্ত মাঠ, যেখানে প্রতিবছর পহেলা বৈশাখ, পহেলা ফাল্গুন ইত্যাদি ঐতিহ্যগত উৎসব আয়োজিত হয়ে থাকে।
এভরি সানডে
এভরি সানডে (কখনো কখনো এভরি সানডে আফটারনুন বা অপেরা ভার্সেস জ্যাজ বলা হয়) ১৯৩৬ সালে মুক্তিপ্রাপ্ত একটি মার্কিন স্বল্পদৈর্ঘ্য মিউজিক্যাল চলচ্চিত্র। যেটির কাহিনীতে দেখা যায় দু'জন তরুনীর চেষ্টায়, অল্পদর্শক উপস্থিতির হাত থেকে একটি স্থানীয় ধারাবাহিক কনসার্ট রক্ষা পায়।
ফেলিক্স ই ফিস্ট পরিচালিত এটি একটা উল্লেখযোগ্য চলচ্চিত্র যেখানে, অভিনেত্রী ডিয়ানা ডার্বিন ও জুডি গারল্যান্ডের অডিশন এবং পর্দায় উপস্থিতি দেখে, তাদের বড় তারকা হবার সম্ভাবনার কথা ধারনা করা হয়েছিল। যদিও চলচ্চিত্রটি মুক্তির সময় হালকাভাবে পর্যালোচিত হলেও, পরর্তীতে গারল্যান্ড জীবনীকারদের নিকট থেকে ইতিবাচক সুনাম অর্জন করেছিল।
একটি ছোট শহরের দুই বান্ধবী ইডনা (ডিয়ানা ডার্বিন) এবং জুডি (জুডি গারল্যান্ড) খুবই হতাশ। ইডনার দাদুর অর্কেস্ট্রাদল, যারা প্রতি রবিবার স্থানীয় পার্কে ফ্রী কনসার্টের আয়োজন করে। কিন্তু খুব একটা সুবিধা করতে পারে না। অল্প দর্শক হয় এই অজুহাতে নগর পরিষদ তাদের জায়গার বরাদ্দ বাতিলের হুমকি দেয়। ব্যপারটি ইডনা আর জুডিকে বিপর্যস্ত করে তোলে। তারা পরের রবিবারে গান গাওয়ার বুদ্ধি আঁটে এবং প্রচারনা চালায়। সেই অনুযায়ী কনসার্টের দিন তারা দাদুর ব্যন্ডদলে গান গায়। দু'জনের পরিবেশনায় মুগ্ধ হয়ে পার্কটি দর্শকে ভরে ওঠে। এটা ছিল অর্কেস্ট্রাদলটির জন্য বিরাট সফলতা, আর এভাবেই তারা দলটিকে রক্ষা করে।ডিয়ানা ডার্বিন ও জুডি গারল্যান্ড দু'জনেই গায়িকা হিসেবে মেট্রো-গোল্ডউইন-মেয়ার স্টুডিওর সাথে চুক্তিবদ্ধ ছিল পূর্ববর্তি এক চলচ্চিত্রে কাজ করার জন্য, কিন্তু শেষ পর্যন্ত তাদের দিয়ে সেই চলচ্চিত্রে কোন গান করানো হয়নি। এদিকে তাদের চুক্তি নবায়নের সময় হয়ে আসলে স্টুডিওর পরিচালনা পর্ষদের মনে হল যে তাদের দু'জন গায়িকার প্রয়োজন নেই। তাই "এভরি সানডে"-তে অডিশন নেয়া হয় মুলত সিদ্ধান্ত গ্রহনের জন্য যে দু'জনের মধ্যে কার চুক্তি নবায়ন করা হবে।
ডার্বিন চলচ্চিত্রটির জন্য আরিয়া "২ বাসিনো" গানটি রেকর্ড করে। সুরকার কন কনার্ড এবং হার্ব ম্যাগিডসন, গারল্যান্ডের জন্য লিখেছিলেন বিশেষ গান "দ্যা আমেরিকানা"।
চিত্রায়নের পূর্বে পরিচালনা পর্ষদ ডার্বিন না গারল্যান্ড, কাকে রাখা যায় এটা নিয়ে দ্বন্দ্বে পড়ে যায়। শেষে লুইস বি মায়ার ইউরোপ থেকে ফিরে দু'জনকেই রাখার সিদ্ধান্ত নেয়। ততদিনে ডার্বিনের চুক্তির মেয়াদ শেষ হয়ে গিয়েছিল। তিনি ইউনিভার্সাল স্টুডিওসের সঙ্গে চুক্তিবদ্ধ হয়, যেখানে তার অভিষেক চলচ্চিত্র "থ্রি স্মার্ট গার্লস" মুক্তি পায়। এবং এই ব্লকবাস্টার চলচ্চিত্রটি ইউনিভার্সাল স্টুডিওসকে দেউলিয়া হওয়ার হাত থেকে রক্ষা করে।
স্বল্পদৈর্ঘ্য চলচ্চিত্র হিসেবে "এভরি সানডে" মুক্তির সময় তেমন একটা সমালোচকদের দৃষ্টি অর্জন করতে পারেনি। ডার্বিনের স্থানীয় পত্রিকা দ্যা উইনিং ফ্রী প্রেস চলচ্চিত্রটির প্রশংসা করলেও এটিকে "খুবই সংক্ষিপ্ত" বলে বর্ননা করে এবং গারল্যান্ডকে "গার্ল সিংগার অব ডিস্টিংশান" উপাধি দেয়।
গারল্যান্ডের চরিত্রকার চলচ্চিত্রটিকে বর্ননা করেছেন, "এভরি সানডে"র প্রতি পরতে পরতে ছড়িয়ে আছে জুডির প্রতিভার স্বাক্ষর, চলচ্চিত্রটিকে দারুন মনোমুগ্ধকর ও আকর্ষনীয় করে তুলেছে মাত্র চৌদ্দ বছরের কিশোরী গারল্যান্ড, পাশাপাশি ডার্বিনের সাবলিল উপস্থিতি তার সাহসী চেতনার প্রকাশ করে।"
ভেড়ামারা পাইলট উচ্চ বিদ্যালয়
ভেড়ামারা পাইলট উচ্চ বিদ্যালয় () (পূর্বনামঃ বি সি জে কে ইনষ্টিটিউশন) বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষা প্রতিষ্ঠান। ভেড়ামারা উপজেলার প্রাণকেন্দ্রে প্রায় ৩ একর জমির উপর বিদ্যালয়টি অবস্থিত। ১৯১৮ সালে বিদ্যালয়টি প্রতিষ্ঠা করা হয়।
অত্র এলাকার জ্ঞানী বিদ্যুৎসাহী ব্যাক্তিদের উদ্যোগে এবং নদীয়া জেলার জেলা ম্যাজিষ্টেটের সহায়তায় বাবু জিতেন্দ্রনাথ ভাদুড়ী ,নরপতি বিশ্বাস,মাখন লাল জমিদার,গৌরগোপাল বিশ্বাস জমিদার,প্রসন্ন কুমার সরকার, নন্দগোপাল গোস্বামী, প্রথম বাঙালী জজ জগদুর্লভ মজুমদার, ভেড়ামারা ইউনিয়নের তৎকালীন প্রেসিডেন্ট ফতেহ্ আলী পন্ডিত প্রমুখ ব্যাক্তিবর্গের প্রচেষ্টায় ৫ম ও ৬ষ্ঠ শ্রেণী নিয়ে সর্বপ্রথম এই বিদ্যালয়টি ০১/০১/১৯১৮ খ্রীঃ এ জুনিয়র স্কুল হিসেবে এ্যাফিলিয়েশন পেয়ে এম ই স্কুল হিসেবে চন্ডিপুর নন্দনা নদীর তীরে স্থাপিত হয়। তৎকালীন নদীয়া জেলার জেলা ম্যাজিষ্টেটের নাম অনুসারে স্কুলটির নাম রাখা হয় ভেড়ামারা চন্ডিপুর যোগেন্দ্র কুমার ইনষ্টিটিউশন সংক্ষেপে বি সি জে কে ইনষ্টিটিউশন। তৎকালীন প্রথম প্রধান শিক্ষক ছিলেন বাবু জিতেন্দ্রনাথ ভাদুড়ী।
এঅবস্থায় কিছুকাল অতিবাহিত হওয়ার পর ১৯১২ সালে পদ্মা নদীর উপর হার্ডিঞ্জ ব্রীজ স্থাপিত হলে ভেড়ামারা এলাকার গুরুত্ব আগের তুলনায় আরো বৃদ্ধি পায় এবং সেইসাথে পদ্মা নদীর ভাঙা গড়ার খেলায় ভেড়ামারার অবস্থান দৃঢ় হলে ভেড়ামারা ও চন্দিপুরবাসী সকলে মিলেমিশে বি সি জে কে ইনষ্টিটিউশন কে ভেড়মারায় স্থানান্তর করেন। তৎকালীন জানকী ভূষন সাহার দানকৃত জমির উপর ষ্টেশন মাষ্টার নুরুজ্জামান চৌধূরীর আর্থিক সহায়তায় লাল ভবনে শুরু হয় ভেড়ামারা উচ্চ বিদ্যালয়ের শিক্ষাকার্যক্রম তারপর ০১/০২/১৯২১ খ্রীঃ এ মাধ্যমিক স্কুল হিসেবে এ্যাফিলিয়েশন পায়। কালের গতিধারা অনুসারে স্কুলটি চলছিল অন্যান্ন স্কুলের ন্যায়। ১৯৪৭ সালে অধিকাংশ হিন্দু শিক্ষক ভারতে চলে গেলে বিদ্যালয়টিতে শিক্ষক শুন্যতা সৃষ্টি হয়।
সে সময়ে ঘন ঘন প্রধান শিক্ষক পরিবর্তন ও বিজ্ঞান শিক্ষকের অভাবে বিদ্যালয়টির সূনাম হারিয়ে ফেলার উপক্রম হয়।বিদ্যালয়টির এমন দুঃসময়ে আগমন ঘটে মোহাঃ রুহুল ইসলাম এম এ বি এড ১৯৬২ সালে প্রধান শিক্ষকের দায়িত্বভার গ্রহণ করেন এবং একটানা ৩৮ বছর অত্যন্ত দক্ষ ও শক্ত হাতে যোগ্যতার সাথে দায়িত্ব পালন শেষে ১৯৯৯ সালে একটি সুন্দর সাজানো গোছানো মনোরম পরিবেশের প্রতিষ্ঠান রেখে তিনি অবসর গ্রহণ করেন।এরমধ্যে ১৯৮৫ সালে তৎকালীন আমলে ভেড়ামরা উচ্চ বিদ্যালয় ফলাফল সহ সার্বিক খ্যাতির জন্যই পাইলট প্রকল্পের অর্ন্তভুক্ত হয়ে পরবর্তীতে বিদ্যালয়ের নাম হয় “ভেড়ামারা পাইলট উচ্চ বিদ্যালয়” । অদ্যবধি প্রধান শিক্ষক হিসেবে ২৪ জন প্রধান শিক্ষকবৃন্দের নাম ও কার্যকাল লিপিবদ্ধ আছে।
০১/০১/১৯১৮ খ্রীঃ
বিদ্যালয়ে ১টি পুরাতন তিনতলা ভবন, একটি দ্বিতল ভবন, একটি একতলা ভবন ও একটি আধাপাকা ভবনে মোট ২৯টি কক্ষ আছে। ছাত্রদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত।
ভেড়ামারা পাইলট উচ্চ বিদ্যালয়ে মোট ২৫ জন শিক্ষক রয়েছেন।
ভেড়ামারা পাইলট মডেল উচ্চ বিদ্যালয় কর্তৃক প্রকাশিত বার্ষিক ম্যাগাজিন "চেতনা"
ভেড়ামারা মহিলা কলেজ
ভেড়ামারা মহিলা কলেজ () বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষা প্রতিষ্ঠান। কুষ্টিয়া সদর উপজেলার প্রাণকেন্দ্রে প্রায় ২ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। ১৯৯৪ সালে কলেজটি প্রতিষ্ঠা করা হয়।
ভেড়ামারায় নারী শিক্ষার উন্নয়ের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের অকুন্ঠ সমর্থন এবং সহযোগীতায় ১৯৯৪ সালের ১৭ অক্টোবর ভেড়ামারা পাবলিক লাইব্রেরিতে অনুষ্ঠিত এক সাধারণ সভার সিদ্ধান্তক্রমে ভেড়ামারা শহরস্থ আহসান কোম্পানীর মালিকানাধীন পুরাতন দ্বিতলভবনে ভেড়ামারা মহিলা কলেজটি প্রতিষ্ঠিত হয়।
মনোরম পরিবেশে ছাত্র-ছাত্রীদের কোলাহলে প্রায় ৫ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে তিনটি ভবন।
ভেড়ামারা কলেজের মোট জমির পরিমাণ ৫ একর।
ভেড়ামারা মহিলা কলেজের মোট শিক্ষক সংখ্যা ৩৩ জন ছাত্রী ২১৪ জন।
এয়াকুব আলী চৌধুরী বিদ্যাপীঠ
এয়াকুব আলী চৌধুরী বিদ্যাপীঠ () বাংলাদেশের রাজবাড়ী জেলার পাংশা উপজেলার একটি ঐতিহ্যবাহী শিক্ষা প্রতিষ্ঠান। পাংশা উপজেলার প্রাণকেন্দ্রে প্রায় ৩ একর জমির উপর বিদ্যালয়টি অবস্থিত। ১৯৮৫ সালে বিদ্যালয়টি প্রতিষ্ঠা করা হয়।
বিদ্যালয়টি স্থানীয় শিক্ষার উন্নয়ের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে লেখক এয়াকুব আলী চৌধুরীর নামে ১৯৮৫ সালে প্রতিষ্ঠা করা হয়।
বিদ্যালয়ে ১টি পুরাতন টিনশেড ভবন ও একটি দ্বিতল ভবন নিয়ে গঠিত। ছাত্রদের কোলাহলে প্রায় ২ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত।
স্কুলে বর্তমানে ৩০ জনের বেশি শিক্ষক আছে এবং ১০০০ এর বেশি ছাত্র ছাত্রী আছে।
Abdullah Al Shafi ২০১৬ সালের ভর্তি পরীক্ষায় ৯২ নাম্বার পেয়ে,সর্বোচ্চ নাম্বার সংগ্রহ করেছেন যা বিদ্যালায় নির্মাণের পর থেকে সর্বোচ্চ নাম্বার।
ইয়ান সামারহেল্ডার
ইয়ান জোসেফ সামারহেল্ডার (জন্ম ৮ ডিসেম্বর,১৯৭৮) একজন আমেরিকান চলচ্চিত্র অভিনেতা, মডেল এবং পরিচালক। তিনি লস্ট টেলিভিশন সিরিজে “বুন কার্লাইল” এবং দ্য ভ্যাম্পায়ার ডায়রিস টেলিভিশন সিরিজে “ডেমন স্যালভেটর” চরিত্রে অভিনয়ের জন্য অধিক পরিচিত। এছাড়াও তিনি দ্য রুলস অব অ্যাট্রাকশন, পালস, ওয়েক, দ্য অ্যানোমলি চলচ্চিত্রে অভিনয় করেছেন।
ইয়ান সামারহেল্ডার জনসেবামূলক কর্মকান্ডের সাথে জড়িত রয়েছেন। ২০১০ সালে তিনি “ইয়ান সামারহেল্ডার ফাউন্ডেশন” প্রতিষ্ঠা করেন যার লক্ষ্য পরিবেশ ও জীববৈচিত্র্য রক্ষা করা।
পাংশা জর্জ পাইলট মডেল উচ্চ বিদ্যালয়
পাংশা জর্জ পাইলট মডেল উচ্চ বিদ্যালয় () বাংলাদেশের রাজবাড়ী জেলার পাংশা উপজেলার একটি ঐতিহ্যবাহী শিক্ষা প্রতিষ্ঠান। পাংশা উপজেলার প্রাণকেন্দ্রে প্রায় ৩ একর জমির উপর বিদ্যালয়টি অবস্থিত। ১৯১৬ সালে বিদ্যালয়টি প্রতিষ্ঠা করা হয়।
বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯১৬ সালে প্রতিষ্ঠা করা হয়। যুগ যুগ ধরে শিক্ষা বিস্তারে বিদ্যালয়টি অগ্রণী ভূমিকা পালন করে আসছে।
বিদ্যালয়ে ১টি পুরাতন ভবন, ১টি তিনতলা ভবন, ২টি দ্বিতল ভবন নিয়ে গঠিত। ছাত্রদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত।
এই বিদ্যালয়ে মোট শিক্ষার্থী সংখ্যা ৯৮০ জন।
পাংশা সরকারি কলেজ
পাংশা সরকারি কলেজ () বাংলাদেশের রাজবাড়ী জেলার পাংশা উপজেলার একটি ঐতিহ্যবাহী শিক্ষা প্রতিষ্ঠান। পাংশা উপজেলার প্রাণকেন্দ্রে প্রায় ৫ একর জমির উপর কলেজটি অবস্থিত। ১৯৬৯ সালে কলেজটি প্রতিষ্ঠা করা হয় এবং ৮ অক্টোবর, ২০১৫ তারিখে কলেজটি জাতীয়করণ করা হয়।
কলেজটি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৬৯ সালে প্রতিষ্ঠা করা হয়। যুগ যুগ ধরে শিক্ষা বিস্তারে কলেজটি অগ্রণী ভূমিকা পালন করে আসছে।
কলেজ ১টি পুরাতন ভবন, ১টি তিনতলা ভবন, ২টি দ্বিতল ভবন নিয়ে গঠিত। ছাত্রদের কোলাহলে প্রায় ৫ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত।
এই প্রতিষ্ঠানে মোট শিক্ষার্থী সংখ্যা ২০০০ জন জন।
পাংশা মহিলা কলেজ
পাংশা মহিলা ডিগ্রি কলেজ () বাংলাদেশের রাজবাড়ী জেলার পাংশা উপজেলার একটি শিক্ষা প্রতিষ্ঠান। পাংশা উপজেলার প্রাণকেন্দ্রে প্রায় ১ একর জমির উপর কলেজটি অবস্থিত। ১৯৯৬ সালে কলেজটি প্রতিষ্ঠা করা হয়।
কলেজটি স্থানীয় নারী শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের উদ্যাগে ১৯৯৬ সালে প্রতিষ্ঠা করা হয়। কলেজটি দুই দশক ধরে শিক্ষা বিস্তারে অগ্রণী ভূমিকা পালন করে আসছে।
কলেজ ১টি পুরাতন ভবন, ১টি দোতলা নতুন ভবন ও ১টি নির্মিতব্য তিনতলা ভবন নিয়ে গঠিত। ছাত্রীদের কোলাহলে প্রায় ১ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত।
আলাবামা স্টেট রুট ৭৩
স্টেট রুট ৭৩ যা এস আর-৭৩ নামেও পরিচিত, এটি আলাবামার একটি সংখ্যধুত মহাসড়ক। এই সড়কটি উত্তর হিগডনের এসআর-৭১ মহাসড়ক থেকে শুরু করে টেনেসি সীমানা পর্যন্ত ১১.২১৯ মাইল (১৮.০৫৫ কি.মি.) গেলে একে স্টেট রুট ৩৭৭ (এসআর-৩৭৭) বলা হয়। এসআর-৭৩ পূর্ব জ্যাকসন কাউন্টির গ্রামাঞ্চলের মধ্যে দিয়ে ব্রায়েন্টের সম্প্রদায়দের অণুবর্তন করে চলে যায়।
এই এস আর ৭৩ নামকরণ প্রথম ১৯৩০ এবং ১৯৪০ সালে বর্তমান সিআর-২৯ পাদদেশীয় এর কালহাউন কাউন্টি এবং ফরনেই এরচেরোকি কাউন্টিতে ব্যবহৃত হয়। এটির এসআর-৭৩ নামকরণ গৃহীত হওয়ার আগে ১৯৫০ সালে, এস আর-২০৭ কে সংক্ষিপ্তভাবেহিগডন এবং ব্রায়ান্ট এর সড়ক নামে পরিচিত ছিল। এসআর-৭৩ কে এসআর-৩৭৭ এর সাথে সংযোগ করার জন্য উত্তর টেনেসি রাজ্যের লাইন ১৯৮০ সালে বাড়ানো হয়েছে।
এসআর-৭৩ শুরু হয়েছে এসআর-৭১ এর একটি ছেদ দিয়ে হিগডন, আলাবামা এর সম্প্রদায়ের মধ্যে দিয়ে, উত্তর দিকের প্রধান একটি দু লেনের অখন্ডিত রাস্তা থেকে। এই মহাসড়কের মাথার দিকের গ্রাম্য এলাকা এর খামার এবং কাঠ সহ কিছু বাড়ির মধ্যে দিয়ে মহাসড়কটি উত্তর পশ্চিমের দিকে চলে গেছে। এই মহাসড়ক আবার যখন উত্তরের দিক অতিক্রম করে তখন এটি টেনেসি নদীর পাশের বিভিন্ন বিদ্যুত লাইন দিপক থেকে বিধবাদের ক্রিক পাওয়ার প্লান্টের অধীনে যায়। এসআর-৭৩ উত্তরপূর্বদিকের বালির পর্বতের উপরে ব্রায়ান্ট, আলাবামা এলাকায় ঘরবাড়ি ও ব্যবসা কেন্দ্রগুলোকে অতিক্রম করে যায়  উত্তরে যেতে এটি কয়েকটি গ্রামীণ ঘরবাড়ির সঙ্গে আরো জঙ্গলাকীর্ণ এলাকা পার হয়ে যায়। পুর্ব দিকের জঙ্গলের দিকে মোড় নেওয়ার আগে এই মহাসড়কটি খামার এবং অরন্য মিশ্রত এলাকা অতিক্রম করে যায়। এসআর-৭৩ টেনেসি সীমানায় পৌছালে বালির পাহাড় ছেরে যেতে এটি উত্তরের দিকে আবারো একটি পরিষ্কার বক্ররেখা তৈরি করে। এই মুহূর্তে এই রাস্তাটি এসআর-৩৭৭ হিসাবে টেনেসির দিকে যেতে থাকে,যা বালির পর্বতের উপরে উঠে দক্ষিণপিট্‌সবার্গ, টেনেসি এর পুর্বের এসআর-১৫৬ এ এই মহাসড়কটির সমাপ্ত ঘটে।
এসআর-৭৩  নামকরণ প্রথম সাক্ষরিত হয় ১৯৩৪ সালে পাদদেশীয় এর মধ্যে এসআর-৭৪ এর সাথে যুক্ত একটি অণুন্নত রাস্তা এবং ফরনি এরআর-৬২ অতিক্রম করে স্প্রিং গার্ডেন এবং রক রান, আলাবামা। এই রাস্তাটি ১৯৪৮ সালে স্টেট হাইওয়ে পদ্ধতি থেকে অপসারন করা হয়, এবং পরে ১৯৫৫ সালে এটি কলহান এবং চিরকি কাউন্টিতে সিআর-২৯ নামে রুপান্তরিত হয়। ১৯৫৫ সালে বর্তমানের এসআর-৭৩ ব্রায়েন্ট এর দক্ষিণ এসআর-২০৭ এর একটি অংশে রুপান্তরিত হয়। এই সময় রাস্তাটি বাধানো হয়। ১৯৫৭ সালে এসআর-২০৭ এর নাম পুনরায় এসআর-৭৩ রাখা হয়। ১৯৮৭ সালে এস আর-৭৩ এর উত্তর দিক ব্রায়েন্ট থেকে টেনেসি এর সীমানা পর্যন্ত বাড়ানো হয়।
মুসলিম হাই স্কুল (ময়মনসিংহ)
মুসলিম হাই স্কুল () হচ্ছে বাংলাদেশের ময়মনসিংহ শহরে অবস্থিত একটি মাধ্যমিক বিদ্যালয়। ময়মনসিংহ সদর উপজেলার প্রাণকেন্দ্রে প্রায় ১ একর জমির উপর বিদ্যালয়টি অবস্থিত। ১৯৪৩ সালে বিদ্যালয়টি প্রতিষ্ঠা করা হয়।
মুসলিম হাই স্কুল স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের উদ্যাগে ১৯৪৩ সালে প্রতিষ্ঠা লাভ করে।
ছাত্রছাত্রীদের কোলাহলে প্রায় ১ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৪ টি ভবন।
আব্দুস শাফী মেমোরিয়াল হাই স্কুল
আব্দুস শাফী মেমোরিয়াল হাই স্কুল () বাংলাদেশের দিনাজপুর জেলার পার্বতীপুর উপজেলা সদরে অবস্থিত একটি শিক্ষা প্রতিষ্ঠান। বিদ্যালয়টি ১৯৭২ সালে প্রতিষ্ঠিত হয়।
আব্দুস শাফী মেমোরিয়াল হাই স্কুলটি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগণের মহতী উদ্যাগে ১৯৭২ সালে প্রতিষ্ঠা লাভ করে।
বিদ্যালয়টি দিনাজপুর জেলার পার্বতীপুর উপজেলা এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি দুটি ভবন নিয়ে গঠিত। বিদ্যালয়ের সামনে রয়েছে একটি খেলার মাঠ। বর্তমানে বিদ্যালয়টিতে বিজ্ঞান ও মানবিক বিভাগ চালু আছে।
জ্ঞানাঙ্কুর পাইলট মডেল উচ্চ বিদ্যালয়
জ্ঞানাঙ্কুর পাইলট মডেল উচ্চ বিদ্যালয় () বাংলাদেশের দিনাজপুর জেলার পার্বতীপুর উপজেলা সদরে অবস্থিত একটি শিক্ষা প্রতিষ্ঠান। বিদ্যালয়টি ১৯২৫ সালে প্রতিষ্ঠিত হয়।
বিদ্যালয়টি দিনাজপুর জেলার পার্বতীপুর উপজেলা এলাকায় অবস্থিত। বিদ্যালয়টি দুটি ভবন নিয়ে গঠিত। বিদ্যালয়ের পিছনে রয়েছে একটি ছোট খেলার মাঠ। যেটি ঈদগাহ হিসেবেও ব্যবহৃত হয়ে থাকে। স্কুল সংলগ্ন একটি বিশালাকার পুকুর ও রয়েছে। বর্তমানে বিদ্যালয়টিতে বিজ্ঞান ও মানবিক বিভাগ চালু আছে।
২০১৫ আইসিসি মহিলা বিশ্ব টুয়েন্টি২০ বাছাইপর্ব
২০১৫ আইসিসি মহিলা বিশ্ব টুয়েন্টি২০ বাছাইপর্ব মহিলাদের আন্তর্জাতিক ক্রিকেট প্রতিযোগিতাবিশেষ। ২৮ নভেম্বর থেকে ৫ ডিসেম্বর, ২০১৫ তারিখ পর্যন্ত থাইল্যান্ডে অনুষ্ঠিত হয়। এ প্রতিযোগিতাটি মহিলাদের বিশ্ব টুয়েন্টি২০ বাছাইপর্বের দ্বিতীয় আসর। সকল খেলাই রাজধানী ব্যাংককের থাইল্যান্ড ক্রিকেট মাঠ ও এশিয়ান ইনস্টিটিউট অব টেকনোলজি মাঠে অনুষ্ঠিত হয়েছে| ইতোমধ্যেই শীর্ষ দুই দল (বাংলাদেশ ও আয়ারল্যান্ড) ২০১৬ সালে ভারতে অনুষ্ঠিতব্য মহিলাদের বিশ্ব টুয়েন্টি২০ প্রতিযোগিতার খেলায় যোগ্যতা লাভ করেছে।
সর্বমোট আটটি দল প্রতিযোগিতায় অংশ নেয়। স্বাগতিক থাইল্যান্ড নীচের সারির দুই দলের একটি হয়। পাঁচটি দেশ আঞ্চলিক প্রতিযোগিতা থেকে অংশ নেয়। চূড়ান্ত খেলায় আয়ারল্যান্ড বাংলাদেশকে দুই উইকেটে পরাজিত করলেও উভয় দল ২০১৬ সালের বিশ্ব টুয়েন্টি২০ প্রতিযোগিতায় অংশ নেয়। বাংলাদেশের রুমানা আহমেদ প্রতিযোগিতার সেরা খেলোয়াড় নির্বাচিত হন ও সর্বোচ্চ ১৬ উইকেট লাভ করেন। অন্যদিকে আয়ারল্যান্ডের সেসেলিয়া জয়েস সর্বোচ্চ রান সংগ্রাহক হন।
২০১৩ সালের ন্যায় এ প্রতিযোগিতায়ও আটটি দেশের জাতীয় মহিলা ক্রিকেট দল অংশ নেয়। প্রাথমিক পর্যায়ে দলগুলোকে দুই গ্রুপে বিভক্ত করা হয়। প্রতি গ্রুপের শীর্ষস্থানীয় দুইটি দল সেমি-ফাইনালে পদার্পণ করবে। চূড়ান্ত খেলায় অংশগ্রহণকারী দুই দল ২০১৬ সালের বিশ্ব টুয়েন্টি২০ প্রতিযোগিতায় খেলার সুযোগ পাবে। পূর্বের ন্যায় সেমি-ফাইনালে বঞ্চিত চার দল স্বান্তনাসূচক প্রতিযোগিতা হিসেবে শীল্ডে অংশ নিবে।
আট দলের মধ্যে চূড়ান্ত খেলায় উত্তীর্ণ হওয়ায় বাংলাদেশ ও আয়ারল্যান্ড স্বয়ংক্রিয়ভাবে ২০১৪ সালের বিশ্ব টুয়েন্টি২০ প্রতিযোগিতায় খেলার সুযোগ পায়। স্বাগতিক থাইল্যান্ড-সহ অন্য পাঁচটি দল আঞ্চলিক প্রতিযোগিতার মাধ্যমে খেলার সুযোগ পায়। আইসিসি আমেরিকাস অঞ্চল থেকে কোন দল খেলার যোগ্যতা লাভ করেনি। এর প্রধান কারণ ছিল ২০১৪ সালের আইসিসি আমেরিকাস মহিলাদের চ্যাম্পিয়নশীপের অর্থস্বল্পতা। ফলশ্রুতিতে ইউরোপ থেকে অতিরিক্ত আরও একটি দেশ শূন্যস্থান পূরণ করে। বাংলাদেশ, চীন, পাপুয়া নিউগিনি ও স্কটল্যান্ড মহিলা দল প্রথমবারের মতো বাছাইপর্বে অংশ নেয়।
উৎস: ইএসপিএনক্রিকইনফো
----
উৎস: ইএসপিএন
----
২০১৬ বিশ্ব টুয়েন্টি২০ প্রতিযোগিতায় খেলবে।
স্কাউট (স্কাউটিং)
একজন স্কাউট (বালক স্কাউট, বালিকা স্কাউট বা পথিকৃৎ) সাধারণত ১১-১৮ বছর বয়সী,বিশ্বব্যাপী স্কাউটিং আন্দোলনে অংশগ্রহণকারী,বালক বা বালিকা উভয়েই হতে পারেন। মনস্তাত্ত্বিক বিকাশ এবং বয়সের বিস্তর পার্থক্যের জন্য ,অনেক স্কাউটিং সংস্থা এটাকে জুনিয়র এবং সিনিয়র এই দুটি ভাগে ভাগ করেছে।গড়ে ২০-৩০ জন স্কাউট সদস্যকে নিয়ে একটা স্কাউট দল গঠন করা হয় যার নেতৃত্বে এক বা একাধিক স্কাউট নেতা থাকেন। ছয় সদস্য করে স্কাউট দলকে আবার ভাগ করা হয় যারা বিভিন্ন চিত্তাকর্ষক এবং অনাভ্যন্তরীন কর্মকাণ্ডে অংশ নেয়। স্কাউট দলসমূহ স্থানীয়,জাতীয় এবং আন্তর্জাতিক প্রতিষ্ঠান্সমূহের সাথে সমপৃক্ত হতে পারে। জাতীয়পর্যায়ের অনেক স্কাউটিং সংস্থার বিশেষ আকর্ষণীয় প্রোগ্রামের মধ্যে রয়েছে - বৈমানিক স্কাউট, নৌ স্কাউট, বহিরঙ্গনে উঁচুস্থানে অভিযান, স্কাউটিং সংঘ এবং আরোহী স্কাউট। কিছু স্কাউট দল, বিশেষ করে ইউরোপে, ১৯৭০ সাল থেকে সহ-শিক্ষা করা হয়েছে, যেখানে স্কাউট সদস্য হিসেবে ছেলে এবং মেয়েরা একত্রে কাজ করবে।
রবার্ট ব্যাডেন পাওয়েল, ১৯০৭ সালে ব্রাউনসী আইল্যান্ডের তার প্রথম স্কাউট নিবেশ থেকে ফেরার কয়েক মাস পর,১৯০৮ সালে একটি সংস্থা হিসেবে বালক স্কাউট প্রতিষ্ঠা করেন। ব্যাডেন পাওয়েল ব্রিটিশ সেনাবাহিনীর কর্মকর্তা হিসেবে দক্ষিণ আফ্রিকায় থাকাকালীন সময় এই পরিকল্পনা তার মাথায় আসে।তার চিন্তাধারা এগিয়ে নিতে,ব্যাডেন পাওয়েল পাঠকদের জন্য স্কাউটিং ফর বয়েজ একটা বই লিখেন,যেটাতে স্কাউট পদ্ধতির বাহিরের কর্মকাণ্ডের মাধ্যমে তরুণদের চরিত্র উন্নয়ন,নাগরিকত্বের বিকাশ এবং ব্যক্তিগত উপযুক্ত গুণাগুন সম্পর্কে বর্ণনা করেন। অনেক তরুণ স্কাউটিং কর্মকাণ্ডে অংশগ্রহণ করতে থাকে,ফলস্রুতিতে এই আন্দোলন বিশ্বব্যাপী দ্রুত ছড়িয়ে পড়ে পৃথিবীর বৃহত্তম তরুণদের প্রতিষ্ঠান হিসেবে।
স্কাউট প্রোগ্রাম এমন ভাবে সাজানো হয়েছে যাতে একজন তরুণ যার মধ্যে আত্মনির্ভরশীলতার চরম উপলব্ধি, কর্মোদ্যোগ, সাহসিকতা, সাহায্যকারীতা, ন্যায়পরায়ণতা, খেলাধুলায় দক্ষতা এবং উর্বর মস্তিষ্ক আছে তার তারুণ্য কে সহজে বিকশিত করতে পারে।স্কাউট উপকারে আসবে তাদের সমাজ, ঐতিহ্য এবং সংস্কৃতি জানতে; অন্যের অধিকারের প্রতি শ্রদ্ধাশীল হতে;এবং ইতিবাচক জন-নেতা হতে।.
সময়ের সাথে, স্কাউটিং প্রোগ্রাম বিভিন্ন দেশে অনেক পর্যালোচনা ও আধুনিকায়ন করা হয়েছে, যেখানে তা পরিচালনা এবং বিশেষ আকর্ষণীয় প্রোগ্রাম হিসেবে বিকশিত করা হয়েছে যেমন- বৈমানিক স্কাউট, নৌ স্কাউট, বহিরঙ্গনে উঁচুস্থানে অভিযান, স্কাউটিং সংঘ এবং আরোহী স্কাউট। কিন্তু ব্যাডেন পাওয়েল এর অন্তর্নিহিত মূল্যায়ন ও নীতির মূল লক্ষ্যে এটা এখনও প্রয়োগ হয়।
মূলত, স্কাউট প্রোগ্রাম ১১ থেকে ১৬ বছর বয়সী ছেলেদের লক্ষ্যে প্রতিষ্ঠা হয়েছিল। যাইহোক,স্কাউট এর ছোট ভাইয়েরা দলগত মিটিং এ অংশগ্রহণ করতে শুরু,আর তাই উলফ কাব শাখা শুরু হয়েছিল। অল্পবয়সী মেয়েরা ও একই কার্যক্রমে অংশগ্রহণ করতে চেয়েছিলেন বলে প্রমাণ পাওয়া যায়,কিন্তু এডওয়ার্ডিয়ান মূল্যায়ন করেছিলেন ঐসময়ে তরুণ ছেলে এবং মেয়েদের একসঙ্গে অংশগ্রহণ সম্ভবপর হবে না,যার ফলে গাইড আন্দোলন তৈরি করা হয়।
কাব স্কাউট সমাপ্তির পর বেশিরভাগ স্কাউট সদস্য একটি দলের সাথে যোগ দিতে পারে, এটা প্রয়োজন হয় না।স্কাউট সদস্যরা বয়স বাড়ার সঙ্গে, তারা প্রায়ই আরো চ্যালেঞ্জিং এবং বিভিন্ন
কার্যক্রমে অংশ নিতে উৎসুক থাকে।সে পরবর্তীতে বয়স্ক ছেলেমেয়েদের জন্য অন্যান্য অধিভুক্ত প্রোগ্রাম যেমন-অন্বেষণ,ঝুঁকি গ্রহণ বা রোভারিং হিসেবে যোগ দিতে পারে।
ব্যাকন আইসক্রিম
ব্যাকন আইসক্রিম একটি আধুনিক আবিষ্কার, যা মূলত শুকরের মাংস ডিমের মিশ্রণে মিশিয়ে ঠান্ডা করার মাধ্যমে তৈরি করা হয়। এই আইসক্রিম তৈরির ধারণা নেয়া হয় ১৯৭৩ সালের কমেডি ধারাবাহিক ছবি দ্য টু রোনিস থেকে। 
নিউইয়র্কের ফ্রেডোনিয়ায় অবস্থিত অ্যাল্ডরিচ বিফ এন্ড আইসক্রিম পার্লারে এপ্রিল ফুল তৈরির উদ্দেশ্যে এই আইসক্রিম বানানো হয়। ১৯৮২ সালে সহ প্রতিষ্ঠাতা স্কট অ্যাল্ডরিচকে এক রস বিক্রেতা রসালো আইসক্রিম তৈরি করতে চ্যালেঞ্জ ছুড়ে দেয়, যা দিয়ে সে মানুষকে এপ্রিল ফুল বানাতে পারে।
ব্যাকন আইসক্রিম সর্বপ্রথম ১৯৯২ সালে তৈরি করা হয় এবং ২০০০ সালের দিকে এটি জনপ্রিয়তার দ্বারপ্রান্তে পৌঁছে। এটি তৈরি করতে সাধারণ ভ্যানিলা আইসক্রিমের সাথে কেবল শুকরের মাংস যোগ করা হয়। এছাড়াও ক্রিম, রাম এবং পিকন নামক একধরণের বাদাম যোগ করা হয়।
মুজিবাবাদ সরকারি প্রাথমিক বিদ্যালয়
মুজিবাবাদ সরকারি প্রাথমিক বিদ্যালয় () বাংলাদেশের দিনাজপুর জেলার পার্বতীপুর উপজেলা সদরে অবস্থিত একটি শিক্ষা প্রতিষ্ঠান। বিদ্যালয়টি ১৯৭২ সালে প্রতিষ্ঠিত হয়।
মুজিবাবাদ সরকারি প্রাথমিক বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের উদ্যাগে ১৯৭২ সালে প্রতিষ্ঠা লাভ করে।
বিদ্যালয়টি দিনাজপুর জেলার পার্বতীপুর উপজেলা এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি একটি ভবন নিয়ে গঠিত। বিদ্যালয়ের সামনে রয়েছে একটি খেলার মাঠ।
পার্বতীপুর ডিগ্রি কলেজ
পার্বতীপুর ডিগ্রি কলেজ () হচ্ছে বাংলাদেশের দিনাজপুর জেলার পার্বতীপুর উপজেলা সদরে অবস্থিত একটি শিক্ষা প্রতিষ্ঠান। কলেজটি ১৯৭২ সালে প্রতিষ্ঠিত হয়।
পার্বতীপুর ডিগ্রি কলেজ শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৭২ সালে প্রতিষ্ঠা লাভ করে।
কলেজটি দিনাজপুর জেলার পার্বতীপুর উপজেলা এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি চারটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ। বর্তমানে কলেজটিতে বিজ্ঞান ও মানবিক বিভাগ চালু আছে।
পার্বতীপুর মহিলা ডিগ্রি কলেজ
পার্বতীপুর মহিলা ডিগ্রি কলেজ () হচ্ছে বাংলাদেশের দিনাজপুর জেলার পার্বতীপুর উপজেলা সদরে অবস্থিত একটি শিক্ষা প্রতিষ্ঠান। কলেজটি ১৯৯০ সালে প্রতিষ্ঠিত হয়।
পার্বতীপুর মহিলা ডিগ্রি কলেজ নারীশিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৯০ সালে প্রতিষ্ঠা লাভ করে।
কলেজটি দিনাজপুর জেলার পার্বতীপুর উপজেলা এলাকায় অবস্থিত। কলেজে সকল ধর্মের বালিকাদের অধ্যয়নের সুয়োগ রয়েছে। কলেজটি দুটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ। বর্তমানে কলেজটিতে বিজ্ঞান ও মানবিক বিভাগ চালু আছে।
গন্দ্রপা সরকারি প্রাথমিক বিদ্যালয়
গন্দ্রপা সরকারি প্রাথমিক বিদ্যালয় () বাংলাদেশের ময়মনসিংহ জেলার ময়মনসিংহ সদরে অবস্থিত একটি শিক্ষা প্রতিষ্ঠান। বিদ্যালয়টি ১৯৪৭ সালে প্রতিষ্ঠিত হয়।
গন্দ্রপা সরকারি প্রাথমিক বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের উদ্যাগে ১৯৪৭ সালে প্রতিষ্ঠা লাভ করে।
বিদ্যালয়টি ময়মনসিংহ জেলার ময়মনসিংহ সদর উপজেলা এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি খেলার মাঠ।
বিদ্যালয়টিতে মোট শিক্ষক আছেন ১০ জন এবং মোট ছাত্রছাত্রী আছে প্রায় ৫০০ জন।
ঘাগড়া বাড়েরা উচ্চ বিদ্যালয়
ঘাগড়া বাড়েরা উচ্চ বিদ্যালয় () হচ্ছে বাংলাদেশের ময়মনসিংহ সদর উপজেলার ঘাগড়া ইউনিয়নে অবস্থিত একটি মাধ্যমিক বিদ্যালয়। বিদ্যালয়টি প্রায় ১ একর জমির উপর অবস্থিত। ১৯৬৮ সালে বিদ্যালয়টি প্রতিষ্ঠা করা হয়।
ঘাগড়া বাড়েরা উচ্চ বিদ্যালয় স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৬৮ সালে প্রতিষ্ঠা লাভ করে।
ছাত্রছাত্রীদের কোলাহলে প্রায় ১ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।
স্কুলে মোট শিক্ষক আছেন ১৪ জন এবং মোট শিক্ষার্থী ৫৬৮ জন।
জহিরউদ্দিন উচ্চ বিদ্যালয়
জহিরউদ্দিন উচ্চ বিদ্যালয় () হচ্ছে বাংলাদেশের ময়মনসিংহ সদর উপজেলার সুতিয়াখালীতে অবস্থিত একটি মাধ্যমিক বিদ্যালয়। বিদ্যালয়টি প্রায় ৩ একর জমির উপর অবস্থিত। ১৯৪৭ সালে বিদ্যালয়টি প্রতিষ্ঠা করা হয়।
জহিরউদ্দিন উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৪৭ সালে প্রতিষ্ঠা করা হয়।
ছাত্রছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৪টি ভবন।
সুতিয়াখালী সরকারি প্রাথমিক বিদ্যালয়
সুতিয়াখালী সরকারি প্রাথমিক বিদ্যালয় () হচ্ছে বাংলাদেশের ময়মনসিংহ জেলার ময়মনসিংহ সদর উপজেলার সুতিয়াখালীতে অবস্থিত একটি শিক্ষা প্রতিষ্ঠান। বিদ্যালয়টি ১৯৪৬ সালে প্রতিষ্ঠিত হয়।
সুতিয়াখালী সরকারি প্রাথমিক বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের উদ্যাগে ১৯৪৬ সালে প্রতিষ্ঠা লাভ করে।
বিদ্যালয়টি ময়মনসিংহ জেলার ময়মনসিংহ সদর উপজেলার সুতিয়াখালী এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি ১টি ভবন নিয়ে গঠিত। বিদ্যালয়ের সামনে রয়েছে একটি খেলার মাঠ।
বিদ্যালয়টিতে মোট শিক্ষক আছেন ১২ জন এবং মোট ছাত্রছাত্রী আছে প্রায় ৪০০ জন।
পাবলিক উচ্চ বিদ্যালয়
পাবলিক উচ্চ বিদ্যালয় () বাংলাদেশের দিনাজপুর জেলার পার্বতীপুর উপজেলা সদরে অবস্থিত একটি শিক্ষা প্রতিষ্ঠান। বিদ্যালয়টি ১৯৯০ সালে প্রতিষ্ঠিত হয়।
পাবলিক উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৯০ সালে প্রতিষ্ঠা লাভ করে।
বিদ্যালয়টি দিনাজপুর জেলার পার্বতীপুর উপজেলা এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি ছোট খেলার মাঠ। বর্তমানে বিদ্যালয়টিতে বিজ্ঞান, মানবিক ও ব্যবসায় শিক্ষা বিভাগ চালু আছে।
বিধান সরণি
বিধান সরণি (আগেকার নাম কর্নওয়ালিস স্ট্রিট) হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের একটি অন্যতম প্রধান রাস্তা। এই রাস্তাটি উত্তর থেকে দক্ষিণ দিক বরাবর প্রসারিত। পশ্চিমবঙ্গের দ্বিতীয় মুখ্যমন্ত্রী ড. বিধানচন্দ্র রায়ের নামে এই রাস্তাটির নামকরণ করা হয়েছে। রাস্তাটি শ্যামবাজার পাঁচমাথার মোড় থেকে শুরু হয়ে মহাত্মা গান্ধী রোড ক্রসিং পর্যন্ত প্রসারিত। এর পর থেকে রাস্তাটির নাম কলেজ স্ট্রিট। উত্তর কলকাতার শ্যামবাজার, হাতিবাগান, হেদুয়া, শিমলা, ঠনঠনিয়া ও কলেজ স্ট্রিট এলাকা দিয়ে রাস্তাটি প্রসারিত।
১৭৪২ সালে বাংলার গ্রামাঞ্চলে মারাঠা সৈন্যদের হানাদারি বৃদ্ধি পেলে, তাদের হাত থেকে কলকাতাকে রক্ষা করার জন্য তিন-মাইল দীর্ঘ মারাঠা খাত খনন করা হয়। কিন্তু মারাঠারা কখনই কলকাতা আক্রমণ করেনি। ১৭৯৯ সালে এই খাত বুজিয়ে দিয়ে সার্কুলার রোড নির্মাণ করা হয়। এই রাস্তাটি শ্যামবাজার থেকে শুরু হয়ে তৎকালীন কলকাতা শহরকে বৃত্তাকারে বেষ্টন করে ময়দান অঞ্চলে এসে শেষ হয়। উনিশ শতকের গোড়ার দিকে এই রাস্তাটিকে পাকা রাস্তা করা হয়। সেই সময় কলকাতায় দক্ষিণ থেকে উত্তর দিকে প্রসারিত প্রধান রাস্তাগুলি ছিল — উড স্ট্রিট (এই রাস্তার কিয়দংশ বর্তমানে ড. মার্টিন লুথার কিং সরণি নামে পরিচিত), ওয়েলেসলি স্ট্রিট (বর্তমান নাম রফি আহমেদ কিদোয়াই স্ট্রিট), ওয়েলিংটন স্ট্রিট (বর্তমান নাম নির্মল চন্দ্র স্ট্রিট), কলেজ স্ট্রিট ও কর্নওয়ালিস স্ট্রিট (অধুনা বিধান সরণি)।
হাতিবাগান বাজার বিধান সরণির ধারে অবস্থিত। অরবিন্দ সরণি অবধি রাস্তার ধার বরাবর প্রসারিত এই রাস্তাটি এলাকার যানজটের কারণ।
বিধান সরণির ধারে স্টার থিয়েটার অবস্থিত। একশো বছরের সময়কালে এই থিয়েটারে ৮০ জন নাট্যকারের লেখা ২৫০টি বাংলা নাটক বিভিন্ন প্রযোজকের প্রযোজনায় মঞ্চস্থ হয়। ১২টিরও বেশি হিন্দি নাটকও এই থিয়েটারে মঞ্চস্থ হয়েছিল। ১৯৯১ সালের ১৬ অক্টোবর একটি অগ্নিকাণ্ডে এই থিয়েটার ধ্বংসপ্রাপ্ত হয়। আবার গড়ে তোলা হলেও এই থিয়েটার তার হৃতগৌরব পুনরুদ্ধার করতে ব্যর্থ হয়েছে। বিধান সরণির ধারে পাঁচটি সিনেমা হল রয়েছে — রাধা, রূপবাণী, মিনার, মিত্রা ও দর্পণা। এই কারণে এই অঞ্চলটিকে কলকাতার একটি গুরুত্বপূর্ণ বিনোদন কেন্দ্রও মনে করা হয়।
হেদুয়ার কাছে বিধান সরণির ধারেই বেথুন কলেজ অবস্থিত। বিখ্যাত মিষ্টান্ন ভাণ্ডার গিরিশচন্দ্র দে ও নকুরচন্দ্র নন্দী এই রাস্তার ধারে অবস্থিত।
বিখ্যাত শিক্ষা প্রতিষ্ঠান বিদ্যাসাগর কলেজ বিধান সরণির উপরেই ঠনঠনিয়া কালীবাড়ির কাছে অবস্থিত।
মায়া (পরিগণনা)
মায়া ছিল একটি ব্যক্তিগত বুদ্ধিমান সহযোগী, যা  মোটোরোলা কর্তৃক উন্নয়ন সাধন হয়েছিল। এই প্রোগরামের জন্য প্রস্তাবিত বৈশিষ্ট্য ছিল, এটি দিনের ২৪ ঘন্টা ইমেইল পড়তে পারবে এবং প্রশ্নের উত্তর দিতে পারবে। মায়া একটি ইন্টারনেট পরিসেবার সাথে কাজ উদ্দেশ্য ছিল, যা মোটোরোলা তৈরি করতেছিল। এই ইন্টারনেট পরিসেবাকে মায়োস্ফিয়ার বলে।মোটোরোলা পরিকল্পনা করেছিল মায়া হবে একটি প্রদত্ত সেবা, যা অবশেষে অন্যান্য বাহক কর্তৃক ব্যবহৃত হবে।  মায়াকে বিজ্ঞাপনে উপস্থাপন করার জন্য একটি মহিলা কম্পিউটার-জেনারেটেড (কম্পিউটার-জেনারেটেড ইমেইজারি হচ্ছে কম্পিউটার গ্রাফিক্স এপ্লিকেশন যা চারু ও কারু কলা, প্রিন্ট মিডিয়া, ভিডিও গেম, চলচ্চিত্র, টেলিভিশন অনুষ্ঠান, বিজ্ঞাপন, ভিডিও, এবং সিমুলেটর এর জন্য ইমেইজ তৈরিতে ব্যবহৃত হয়।) অক্ষর তৈরি করা হয়েছিল। যদিও অক্ষর অ্যানিমেশনর মান প্রশংসিত হয়েছিল, অতিরিক্ত যৌন উদ্দীপক হওয়ায় সমালোচিত হয়েছিল।
২০০০ সালে মার্চে  কম্পিউটার-জেনারেটেড অক্ষর এবং প্রোগ্রাম উভই একটি বিজ্ঞাপনের মাধ্যমে জনসম্মুখে উন্মোচিত হয়েছিল, যদিও প্রোগ্রাম সে সময়ে ব্যবহারের জন্য প্রস্তুত ছিল না।  ঘোষণাটি যথেষ্ট পরিমাণ মনোযোগ আকর্ষণ করা সত্ত্বেও পরবর্তী মাসে প্রকল্প সংক্রান্ত সামান্য তথ্য পাওয়া গিয়েছিল। প্রোগ্রামটি আনুষ্ঠানিকভাবে কখনো উন্মোচন বা বাতিল করা হয়নি। যদিও ২০০২ সালে  মায়োস্ফিয়ার এবং মায়া উভয়েরই ট্রেডমার্ক মোটোরোলা কর্তৃক বাতিল করা হয়। বিশ্বাস করা হত মায়া নামটি 'My assistant' শব্দ সমূহে একটি খেলা।
মায়ার জন্য যে ইন্টারনেট সেবা বিকশিত হয় তাকে মায়োস্ফিয়ার বলে। ১৯৯৮ সালে মোটোরোলা মায়োস্ফিয়ারের উন্নয়ন শুরু করেছিল। এটি একটি স্পিচ সক্রিয় পরিষেবা হিসেবে তুলে ধরা হয়  "যা ভোক্তাদের প্রাকৃতিক ভয়েস কমান্ড ব্যবহার প্রবেশের একটি একক বিন্দু থেকে বেতার এবং ওয়ারলাইন যোগাযোগ পরিচালনা ও নিয়ন্ত্রণে সক্ষম করে।" ঐ সময়ে ইতিমধ্যে কিছু কোম্পানী অনুরূপ সফটওয়্যারের জন্য পরিকল্পনা ঘোষনা করেছিল। মোটোরোলার মায়োস্ফিয়ারের ঘোষণায় ওয়্যারলেস ইন্টারনেট এবং মোবাইল কম্পিউটিং থেকে অ্যালান রেইটার হতবম্ভ হয়েছিল। তারা বলেছিল, "মোটোরোলা ভয়েজ এক্টিভেশন দলে এক ধরণের দেরি করেছে। কিন্তু দলটি খুব বড় হতে পারে। ... মোটোরোলার প্রবেশ ভয়েস রেসপন্স সিস্টেমের মান আরও বৈধ করতে সাহায্য করবে। কিন্তু এটি একটি কঠিন বাজার, এবং এটাতে সময় লাগবে।" মায়োস্ফিয়ার শব্দটি, "ঐ বিষয়বস্তুয়ে একজন ব্যক্তি জগতের উপাদান সংযোগের একটি খেলা ছিল"
মোটোরোলা মনস্থ করেছিল মায়া ইন্টারনেটের সাথে একজন মানুষের মত ইন্টারফেস প্রদান করবে। মায়া একটি টোল-ফ্রি টেলিফোন নম্বর ও একটি পিন কোডের মাধ্যমে প্রবেশ করবে। প্রোগ্রামটি ল্যান্ডলাইন সহ যেকোন ফোনে কাজ করার জন্য পরিকল্পনা করা হয়েছিল।কিন্তু প্রাথমিকভাবে মোবাইলের জন্য পরিকল্পনা করা হয়েছিল। এবং দিনে ২৪ ঘণ্টা প্রবেশের ব্যবস্থা ছিল। মায়া স্টকের মূল্য, খবর, খেলাধুলা, আবহাওয়া, ট্রাফিক, বিমান রিজার্ভেশন, ঠিকানা, এবং কলকব্জা বিষয় সমূহের উপর প্রশ্নের উত্তর দিতে সক্ষম বলা হত, এবং মোবাইল ফোনের এড্রেস বুকে থাকা নাম্বার সমূহে ফোন দিতে সক্ষম ছিল।
গ্রন্থপঞ্জি
Matrix, Sidney (2006). Cyberpop: Digital Lifestyles and Commodity Culture. . B00CX0JFL0.
ওয়েব্যাক মেশিন এ অফিসিয়াল ওয়েবসাইট
হাজী জালাল উদ্দিন উচ্চ বিদ্যালয়
হাজী জালাল উদ্দিন উচ্চ বিদ্যালয় হচ্ছে বাংলাদেশের ময়মনসিংহ সদর উপজেলার আকুয়া ইউনিয়নে অবস্থিত একটি মাধ্যমিক বিদ্যালয়। বিদ্যালয়টি প্রায় ২ একর জমির উপর অবস্থিত। ১৯৮৭ সালে বিদ্যালয়টি প্রতিষ্ঠা করা হয়।
হাজী জালাল উদ্দিন উচ্চ বিদ্যালয় স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৬৮ সালে প্রতিষ্ঠা লাভ করে।
ছাত্রছাত্রীদের কোলাহলে প্রায় ২ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।
আফগানিস্তানের বাদশাহদের তালিকা
এই পাতাটি আফগানিস্তানের রাজসিক রাষ্ট্র প্রধানদের একটি তালিকা। ১৭০৯ খ্রিষ্টাব্দে মীরওয়াইস হুতাক ও তার কান্দাহারের উপজাতীয় নেতারা নিজেদের অঞ্চলকে মোগল ও পারস্য শাসন থেকে মুক্ত করেন। মীরওয়াইস একটি বিশাল দুর্গ নির্মাণ করেন এবং কান্দাহার শহরকে হুতাক সাম্রাজ্যের রাজধানী হিসেবে গড়ে তোলেন। দীর্ঘ যুদ্ধের পর দুররানি সাম্রাজ্য তাদের স্থলে ক্ষমতায় আসে। ১৭৪৭ খ্রিষ্টাব্দে আহমেদ শাহ দুররানি এই সাম্রাজ্য প্রতিষ্ঠা করেছিলেন। আহমেদ শাহ দুররানি জাতির পিতা হিসেবে গণ্য হন। এছাড়াও মীরওয়াইস হুতাককে দাদা হিসেবে গণ্য করা হয়। মুহাম্মদ জহির শাহ আফগানিস্তানের শেষ বাদশাহ।
হুসাইন হুতাক
শাহ হুসাইন হুতাক, (পশতু, দারি, উর্দু, আরবি: ) ছিলেন হুতাক রাজবংশের পঞ্চম ও শেষ শাসক। তিনি প্রথম হুতাক শাসক মীরওয়াইস হুতাকের পুত্র। জাতিগতভাবে তিনি গিলজি গোত্রের একজন পশতুন ছিলেন। তার ভাই মাহমুদ হুতাক ১৭২৫ খ্রিষ্টাব্দে মারা যাওয়ার পর তিনি শাসনভার লাভ করেন। তিনি পশতু ভাষার একজন কবিও ছিলেন। তার চাচাত ভাই আশরাফ হুতাক ইসফাহান থেকে অধিকাংশ পারস্য শাসন করেছেন। অন্যদিকে হুসাইন হুতাক কান্দাহার থেকে বর্তমান আফগানিস্তান শাসন করেছেন।
আশরাফ হুতাক ১৭২৯ খ্রিষ্টাব্দে মারা যান। ফলে পারস্যে হুতাক শাসন অল্প সময়ের মধ্যে সমাপ্ত হয়। কিন্তু আফগানিস্তানে হুতাক শাসন বজায় ছিল। ১৭৩৮ খ্রিষ্টাব্দে নাদির শাহ এই অঞ্চল জয় করেন। ১৭৪৭ খ্রিষ্টাব্দে শেষ আফগান সাম্রাজ্য স্থাপন ও আধুনিক আফগানিস্তানের পূর্বসূরি রাষ্ট্র প্রতিষ্ঠার পূর্বে এটি ছিল একটি সংক্ষিপ্ত বিরতিকাল।
আলি শাহ দুররানি
সুলতান আলি শাহ দুররানি ছিলেন দুররানি সাম্রাজ্যের শাসক। ১৮১৮ থেকে ১৮১৯ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র। তার ভাই আইয়ুব শাহ দুররানির হাতে তিনি ক্ষমতাচ্যুত হন।